Trini López

Trini Lopez, egentlig Trinidad López III (født 13. mai 1937 i Dallas i Texas i USA, død 11. august 2020 i Palm Springs i California), var en amerikansk sanger og skuespiller av meksikansk bakgrunn. Hans storhetstid var på 1960-tallet med sanger som If I Had a Hammer, This Land Is Your Land og La Bamba.

Liv og virke

Bakgrunn
Lopez' foreldre var fra Mexico og slo seg ned i Dallas etter at de hadde giftet seg. Der vokste Lopez opp med sine fire søsken i fattigslige kår. Han tok grunnskolen i Dallas og fortsatte ved N. R. Crozier Tech High School. Ettersom han måtte hjelpe sine foreldre finansielt, avbrøt han skolegangen før slutteksamen.

Musiker, sanger
Faren, som hadde arbeidet som sanger og skuespiller, lærte sønnen å spille på gitar. Etter en tid som gatemusikant startet Lopez et eget band i  Wichita Falls i Texas da han var 15 år og begynte å opptre som sanger, først i klubber i Texas, så annetsteds.

Rundt 1955/56 spilte Lopez og hans band på The Vegas Club, en nattklubb eid av Jack Ruby, nattklubbeieren som drepte Lee Harvey Oswald som hevn for at han hadde skutt president John F. Kennedy. I 1957 dro Lopez og hans gruppe, etter anbefaling av Buddy Hollys far, til musikkprodusenten Norman Petty i Clovis i New Mexico. Petty sikret ham en kontrakt med Columbia Records.

Han er mest husket for sangene «If I Had a Hammer» (av Pete Seeger og Lee Hays) og «Lemon Tree».

Skuespiller
Lopez var første gang å se i en cameorolle i Marriage on the Rocks (1965), der han var med i en nattklubbsekvens. Som skuespiller var han mest kjent for rollen som «Pedro Jiminez» i krigsfilmen 12 fortapte menn (1967). Hans første hovedrolle fikk han i 1973 i filmen Antonio.

Død
Lopez døde 11. august 2020 på Desert Regional Medical Center i Palm Springs.  Han var 83 år, og døde av komplikasjoner forårsaket av covid-19.

Diskografi (utvalg)
Studioalbum og livealbum
1963 Live at PJ's
1963 More Trini Lopez Live at PJ's
1964 On the Move
1964 Live at Basin St. East
1964 The Latin Album
1965 The Folk Album        
1965 The Love Album 
1965 The Rhythm and Blues Album 
1965 The Sing Along World of Trini Lopez1965 Trini Lopez Live in South Africa     
1966 Trini  
1966 The Second Latin Album1967 In London1967 Now!1968 It's a Great Life1968 Welcome to Trini Country 
1969 The Whole Enchilada 
1969 The Trini Lopez Show1970 Viva1971 Trini Lopez Live in Tokyo1977 Y Su Alma Latina1978 Transformed By Time 
1991 The 25th Anniversary Album 
1998 Dance Party 
2000 Aylole-Aylola2001 Dance the Night Away 
2002 Legacy: My Texas Roots 
2005 Romantic and Sexy Guitars2008 Ramblin' ManReferanser

 Litteratur 
 Frank Laufenberg: Rock & Pop Lexikon'', Econ Taschenbuch Verlag 1998, Band 1, S. 901, ISBN 3-612-26206-8.

Eksterne lenker

Sangere fra USA
Skuespillere fra USA
Personer fra Dallas
Dødsfall relatert til covid-19 i USA
Skuespillere ofre for covidpandemien